1998D0443 — FI — 01.04.2006 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

PÄÄTÖS N:o 168,

Muutettu:

No

▼B

PÄÄTÖS N:o 168,

tehty 11 päivänä kesäkuuta 1998,

lomakkeiden E 121 ja E 127 muuttamisesta ja lomakkeen E 122 poistamisesta

(ETA:n kannalta merkityksellinen teksti)

(98/443/EY)

EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOTOIMIKUNTA, joka

ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 81 artiklan a alakohdan, jonka mukaan hallintotoimikunnan tehtävänä on käsitellä kaikkia hallinnollisia kysymyksiä, jotka johtuvat asetuksen (ETY) N:o 1408/71 ja myöhempien asetusten säännöksistä,

ottaa huomioon 21 päivänä maaliskuuta 1972 annetun neuvoston asetuksen (ETY) N:o 574/72 2 artiklan 1 kohdan, jonka mukaisesti hallintotoimikunnan tehtävänä on laatia asetusten soveltamisessa tarvittavien todistusten, ilmoitusten, hakemusten ja muiden tarvittavien asiakirjojen mallit,

ottaa huomioon neuvoston asetusten (ETY) N:o 1408/71 ja (ETY) N:o 574/72 soveltamisessa tarvittavista mallilomakkeista 7 päivänä lokakuuta 1993 tehdyn päätöksen N:o 153 (E 001, E 103 - E 127),

ottaa huomioon 11 päivänä kesäkuuta 1998 tehdyn päätöksen N:o 170, jolla muutetaan 21 päivänä maaliskuuta 1972 annetun neuvoston asetuksen (ETY) N:o 574/72 94 artiklan 4 kohassa ja 95 artiklan 4 kohdassa säädetyistä luetteloista 17 päivänä lokakuuta 1985 tehdyn päätöksen N:o 127 muuttamisesta 17 päivänä lokakuuta 1989 tehtyä päätöstä N:o 141,

sekä katsoo, että

22 päivänä joulukuuta 1995 annetulla neuvoston asetuksella (EY) N:o 3095/95 muutettiin toisaalta asetuksen (ETY) N:o 574/72 17 artiklan 2 kohta ja 30 artiklan 1 kohta niin, että Saksan, Italian ja Portugalin antama lomake E 122 on voimassa ainoastaan yhden vuoden, ja toisaalta saman asetuksen 95 artikla niin, että korvattiin perhekohtaiset keskimääräiset kustannukset henkilöä kohden laskettavilla keskimääräisillä kustannuksilla,

tätä asetuksen (ETY) N:o 574/72 95 artiklan muutosta sovelletaan vasta 1 päivästä tammikuuta 2002 suhteissa Ranskan tasavaltaan,

4 päivänä kesäkuuta 1998 annetulla neuvoston asetuksella (EY) N:o 1223/98 muutettiin asetuksen (ETY) N:o 1408/71 29 ja 31 artiklaa sekä asetuksen (ETY) N:o 574/72, 29, 30, 31, 93 ja 95 artiklaa;

tämän vuoksi olisi mukautettava lomakkeet E 121 ja E 127 sekä poistettava lomake E 122,

Euroopan talousalueesta 2 päivänä toukokuuta 1992 tehdyn sopimuksen, sellaisena kuin se on muutettuna 17 päivänä maaliskuuta 1993 tehdyllä pöytäkirjalla, liitteessä VI pannaan täytäntöön asetukset (ETY) N:o 1408/71 ja (ETY) N:o 574/72 Euroopan talousalueella,

ETA:n sekakomitean päätöksellä neuvoston asetusten (ETY) N:o 1408/71 ja N:o 574/72 soveltamisessa tarvittavat mallilomakkeet mukautetaan ja otetaan käyttöön Euroopan talousalueella,

käytännön syistä olisi samanlaisia lomakkeita käytettävä sekä yhteisössä että Euroopan talousalueella, ja

lomakkeiden laatimisessa käytettävä kieli on päätetty hallintotoimikunnan antamassa suosituksessa N:o 15

ON PÄÄTTÄNYT SEURAAVAA: